Document ID: /roh_data/filtered/fineweb-2-filterrobots_roh.jsonl.gz/5607

Il project «Surveglianza e preavertiment Brinzauls» da la vischnanca d'Alvra vegn prolungà fin il 2024. Quai ha communitgà la regenza grischuna. En quest connex ha ella deliberà duas contribuziuns chantunalas da totalmain 774'000 francs. Da nov po la costa er vegnir survegliada sche la visibilitad n'è betg buna – quai cun agid d'in georadar.
A Brinzauls è en gir ina sedimentaziun da grond spazi che chaschuna adina puspè bovas e crudadas da grippa. Quellas pericliteschan il vitg sco er la via chantunala. Cun il sistem da surveglianza e d’avertiment duessan vegnir registradas las ratas dal moviment da la bova e dal sbuvaditsch. Ultra da quai duessi esser pussaivel da survegnir novas enconuschientschas davart il mecanissem dal moviment.
Ord l'archiv:
RR novitads 10:00